stanford-oval/wikipedia huggingface dataset:
อำเภอแม่ริม
ประวัติ > ที่มาของชื่ออำเภอ

โดยศาสตราจารย์เกียรติคุณ มณี พยอมยงค์ ได้ให้คำจำกัดความของแม่น้ำแม่ริมว่า เดิมนั้น แม่น้ำแม่ริมมีชื่อเรียกว่า น้ำแม่ลิ่ม เนื่องจากเป็นลำธารใหญ่ที่ไหลบรรจบกับแม่น้ำปิง ต่อมาคนรุ่นหลังได้เรียกเพี้ยนเป็น แม่ริม จึงได้เรียกชื่ออำเภอแม่ริม มาจนถึงปัจจุบัน
ที่ตั้งและอาณาเขต

th
อำเภอแม่ริมมีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับอำเภอแม่แตง
ทิศตะวันออก ติดต่อกับอำเภอสันทราย
ทิศใต้ ติดต่อกับอำเภอเมืองเชียงใหม่และอำเภอหางดง
ทิศตะวันตก ติดต่อกับอำเภอสะเมิง
การแบ่งเขตการปกครอง > การปกครองส่วนภูมิภาค

อำเภอแม่ริมแบ่งพื้นที่การปกครองออกเป็น 11 ตำบล 92 หมู่บ้าน ได้แก่
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2566) | ประชากรแยกตามส่วนท้องถิ่น (พ> ศ. 2566) | ประชากรแยกตามส่วนท้องถิ่น (พ> ศ. 2566) |
| --- | --- | --- | --- | --- | --- | --- |
| 1. | ริมใต้ | Rim Tai | 8 | 8,334 | 8,334 | (ทต. แม่ริม) |
| 2. | ริมเหนือ | Rim Nuea | 5 | 5,954 | 5,954 | (ทต. ริมเหนือ) |
| 3. | สันโป่ง | San Pong | 11 | 10,928 | 10,928 | (ทต. สันโป่ง) |
| 4. | ขี้เหล็ก | Khilek | 8 | 7,551 | 7,551 | (ทต. ขี้เหล็ก) |
| 5. | สะลวง | Saluang | 8 | 4,843 | 4,843 | (อบต. สะลวง) |
| 6. | ห้วยทราย | Huai Sai | 5 | 4,866 | 4,866 | (อบต. ห้วยทราย) |
| 7. | แม่แรม | Mae Raem | 12 | 10,017 | 10,017 | (ทต. แม่แรม) |
| 8. | โป่งแยง | Pong Yaeng | 10 | 11,340 | 11,340 | (อบต. โป่งแยง) |
| 9. | แม่สา | Mae Sa | 6 | 6,623 | 831   5,792 | (ทต. แม่ริม) (อบต. แม่สา) |
| 10. | ดอนแก้ว | Don Kaeo | 10 | 16,241 | 16,241 | (อบต. ดอนแก้ว) |
| 11. | เหมืองแก้ว | Mueang Kaeo | 9 | 6,981 | 6,981 | (ทต. เหมืองแก้ว) |
| รวม | รวม | รวม | 92 | 93,678 | 50,596 (เทศบาล) 43,082 (อบต.) | 50,596 (เทศบาล) 43,082 (อบต.) |
การแบ่งเขตการปกครอง > การปกครองส่วนท้องถิ่น

ท้องที่อำเภอแม่ริมประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลแม่ริม ครอบคลุมพื้นที่ตำบลริมใต้ทั้งตำบลและบางส่วนของตำบลแม่สา
เทศบาลตำบลริมเหนือ ครอบคลุมพื้นที่ตำบลริมเหนือทั้งตำบล
เทศบาลตำบลสันโป่ง ครอบคลุมพื้นที่ตำบลสันโป่งทั้งตำบล
เทศบาลตำบลขี้เหล็ก ครอบคลุมพื้นที่ตำบลขี้เหล็กทั้งตำบล
เทศบาลตำบลแม่แรม ครอบคลุมพื้นที่ตำบลแม่แรมทั้งตำบล
เทศบาลตำบลเหมืองแก้ว ครอบคลุมพื้นที่ตำบลเหมืองแก้วทั้งตำบล
องค์การบริหารส่วนตำบลสะลวง ครอบคลุมพื้นที่ตำบลสะลวงทั้งตำบล
องค์การบริหารส่วนตำบลห้วยทราย ครอบคลุมพื้นที่ตำบลห้วยทรายทั้งตำบล
องค์การบริหารส่วนตำบลโป่งแยง ครอบคลุมพื้นที่ตำบลโป่งแยงทั้งตำบล
องค์การบริหารส่วนตำบลแม่สา ครอบคลุมพื้นที่ตำบลแม่สา (เฉพาะนอกเขตเทศบาลตำบลแม่ริม)
องค์การบริหารส่วนตำบลดอนแก้ว ครอบคลุมพื้นที่ตำบลดอนแก้วทั้งตำบล
สถานที่สำคัญ > สถานที่ราชการ

| --- | --- |
 ศาลอุทธรณ์ภาค 5 ย้ายไปจังหวัดเชียงราย ปี 2565  ที่ว่าการอำเภอแม่ริม  สถานกงสุลกิตติมศักดิ์สวีเดน  สถานกงสุลกิตติมศักดิ์แห่งสาธารณรัฐออสเตรีย  กรมรบพิเศษที่ 5  กองพันทหารปืนใหญ่ที่ 7  กองบังคับการตรวจคนเข้าเมือง 5  กองพันพัฒนาที่ 3  กองพันสัตว์ต่าง กรมการสัตว์ทหารบก  กองการสัตว์และเกษตรกรรมที่ 1 กรมการสัตว์ทหารบก  ศูนย์ฟื้นฟูสมรรถภาพคนงานภาค 3  โรงพยาบาลนครพิงค์  โรงพยาบาลดารารัศมี  โรงพยาบาลธัญญารักษ์เชียงใหม่:  ค่ายพระปิ่นเกล้า  สถานีตำรวจภูธรแม่ริม  สำนักงานสาธารณสุขจังหวัดเชียงใหม่  สถาบันพัฒนาฝีมือแรงงาน 19 เชียงใหม่  สำนักงาน ป.ป.ช. ประจำจังหวัดเชียงใหม่  สำนักงานตรวจบัญชีสหกรณ์เชียงใหม่  ​​​​​​​​​​​​​​​​​​​​​​​​​​​​​​สำนักงานที่ดินจังหวัดเชียงใหม่ สาขาแม่ริม  สำนักงานสรรพากรพื้นที่สาขาแม่ริม  สำนักงานพัฒนาที่ดินเขต 6  สำนักงานเขตพื้นที่การศึกษาประถมศึกษาเชียงใหม่ เขต 2  สหกรณ์การเกษตรแม่ริม จำกัด  ที่ทำการสถานีพัฒนาที่ดินจังหวัดเชียงใหม่  การไฟฟ้าส่วนภูมิภาคอำเภอแม่ริม  การประปาส่วนภูมิภาคอำเภอแม่ริม  หมวดทางหลวงแม่ริม  โรงเรียนแม่ริมวิทยาคม  โรงเรียนนวมินทราชูทิศ พายัพ
สถานที่สำคัญ > สถานที่ท่องเที่ยว

| --- | --- |
 แหล่งท่องเที่ยวเชิงนิเวศและทางธรรมชาติ อุทยานแห่งชาติดอยสุเทพ-ปุย  สวนพฤกษศาสตร์สมเด็จพระนางเจ้าสิริกิติ์  ดอยม่อนแจ่ม  ศูนย์พัฒนาโครงการหลวงหนองหอย  อ่างเก็บน้ำห้วยตึงเฒ่า  พิพิธภัณฑ์ธรรมชาติ แหล่งท่องเที่ยวทางศิลปะวิทยาการ อุทยานดาราศาสตร์สิรินธร แหล่งท่องเที่ยวทางประวัติศาสตร์ พระตำหนักดาราภิรมย์  วัดป่าดาราภิรมย์  วัดพระพุทธบาท 4 รอย  พิพิธภัณฑ์บ้านคำอูน  ร้อยทวารบาล บ้านเทวาลัย  ข่วงพระเจ้าล้านนา วัดพระพุทธบาทสี่รอย:  แหล่งท่องเที่ยวเพื่อนันทนาการ สนามกีฬาสมโภชเชียงใหม่ 700 ปี  ปางช้างแม่สา  โป่งแยงจังเกิลโคสเตอร์และซิปไลน์ (Pongyang Zipline & Jungle Coaster)  คุ้มเสือแม่ริม  สวนสัตว์แมลงสยาม  ฟาร์มงูแม่ริม แม่ริม  สวนกล้วยไม้และฟาร์มผีเสื้อ  สวนองุ่นอีเดน แม่ริม  ฟีนิกซ์ แอดเวนเจอร์พาร์ค แหล่งท่องเที่ยวทางวัฒนธรรม บ้านม้ง แม่สาใหม่  หมู่บ้านกะเหรี่ยงคอยาว แหล่งท่องเที่ยวประเภทน้ำตก น้ำตกแม่สา  น้ำตกตาดหมอก  
ทัศนียภาพบนดอยม่อนแจ่มในเดือนสิงหาคม พ.ศ. 2565
ทัศนียภาพบนดอยม่อนแจ่มในเดือนสิงหาคม พ.ศ. 2565
การศึกษา > สถาบันอุดมศึกษา

มหาวิทยาลัยราชภัฏเชียงใหม่ ศูนย์แม่ริม (คณะครุศาสตร์, คณะเทคโนโลยีการเกษตร และคณะวิทยาศาสตร์และเทคโนโลยี)
มหาวิทยาลัยราชภัฏเชียงใหม่ วิทยาเขตแม่สา
วิทยาลัยพยาบาลบรมราชชนนี เชียงใหม่
การศึกษา > โรงเรียน > โรงเรียนสังกัดสำนักงานเขตพื้นที่การศึกษามัธยมศึกษาเชียงใหม่

| ที่ | รหัสโรงเรียน | ชื่อโรงเรียน | ที่อยู่ ตำบล / อำเภอ / รหัสไปรษณีย์ | วันสถาปนา | ระดับที่เปิดสอน |
| --- | --- | --- | --- | --- | --- |
| 1 | 50022004 | โรงเรียนแม่ริมวิทยาคม | เลขที่ 668 ม.1 ริมใต้ แม่ริม 50180 | 7 เม.ย. 2514 | ม.1 - ม.6 |
| 2 | 50022005 | โรงเรียนนวมินทราชูทิศ พายัพ | เลขที่ 186 ม.8 ถ.เชียงใหม่-ฝาง ดอนแก้ว แม่ริม 50180 | 1 ส.ค. 2529 | ม.1 - ม.6 |
การศึกษา > โรงเรียน > โรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 2

| ที่ | รหัสโรงเรียน | ชื่อโรงเรียน | ที่อยู่ ตำบล / อำเภอ / รหัสไปรษณีย์ | วันสถาปนา | ระดับที่เปิดสอน |
| --- | --- | --- | --- | --- | --- |
| 1 | 1050130421 | โรงเรียนบ้านโป่งแยงใน | เลขที่ - ม.1 บ.โป่งแยงใน โป่งแยง แม่ริม 50180 | 29 มี.ค. 2478 | อ.1 - ป.6 |
| 2 | 1050130422 | โรงเรียนโรงเรียนวัดโป่งแยงเฉลิมพระเกียรติ | เลขที่ - ม.2 บ.โป่งแยงนอก โป่งแยง แม่ริม 50180 | 1 เม.ย. 2482 | อ.1 - ป.6 |
| 3 | 1050130423 | โรงเรียนบ้านกองแหะ | เลขที่ - ม.4 บ.กองแหะ โป่งแยง แม่ริม 50180 | 1 ส.ค. 2549 | อ.1 - ป.6 |
| 4 | 1050130424 | โรงเรียนบ้านบวกจั่น | เลขที่ - ม.7 บ.บวกจั่น โป่งแยง แม่ริม 50180 | 2 พ.ค. 2517 | อ.1 - ป.6 |
| 5 | 1050130426 | โรงเรียนเจ้าพ่อหลวงอุปถัมภ์ 7 | เลขที่ - ม.6 บ.แม่สาใหม่ โป่งแยง แม่ริม 50180 | 10 ก.ค. 2513 | อ.1 - ม.3 |
| 6 | 1050130427 | โรงเรียนเจ้าแม่หลวงอุปถัมภ์ 2 | เลขที่ - ม.7 บ.หนองหอยเก่า แม่แรม แม่ริม 50180 | 31 พ.ย. 2505 | อ.1 - ป.6 |
| 7 | 1050130428 | โรงเรียนบ้านทุ่งโป่ง | เลขที่ - ม.1 บ.ทุ่งโป่ง แม่แรม แม่ริม 50180 | 24 พ.ค. 2482 | อ.1 - ม.3 |
| 8 | 1050130431 | โรงเรียนบ้านปางไฮ | เลขที่ - ม.4 บ.ปางไฮ แม่แรม แม่ริม 50180 | 9 พ.ค. 2510 | อ.1 - ป.6 |
| 9 | 1050130437 | โรงเรียนบ้านต้นผึ้ง | เลขที่ - ม.2 บ.ต้นผึ้ง เหมืองแก้ว แม่ริม 50180 |  | อ.1 - ป.6 |
| 10 | 1050130442 | โรงเรียนบ้านสันคะยอม | เลขที่ - ม.2 บ.สันคะยอม ขี้เหล็ก แม่ริม 50180 | 3 พ.ค. 2482 | อ.1 - ม.3 |
| 11 | 1050130443 | โรงเรียนบ้านน้ำริน | เลขที่ - ม.3 บ.ห้วยน้ำริน ขี้เหล็ก แม่ริม 50180 | 4 ม.ค. 2456 | อ.1 - ป.6 |
| 12 | 1050130447 | โรงเรียนบ้านริมใต้ (โรงเรียนประจำอำเภอ) | เลขที่ - ม.1 บ.น้ำงาม ริมใต้ แม่ริม 50180 | 1 ก.ค. 2465 | ป.1 - ป.6 |
| 13 | 1050130448 | โรงเรียนวัดทรายมูล | เลขที่ - ม.8 บ.ทรายมูล ริมใต้ แม่ริม 50180 | พ.ศ. 2477 | ป.1 - ป.6 |
| 14 | 1050130451 | โรงเรียนบ้านพระนอน | เลขที่ - ม.8 บ.ชะเยือง ดอนแก้ว แม่ริม 50180 | พ.ศ. 2481 | อ.1 - ป.6 |
| 15 | 1050130452 | โรงเรียนบ้านแม่สา | เลขที่ - ม.4 บ.แม่สา แม่สา แม่ริม 50180 | 11 ม.ค. 2465  | อ.1 - ป.6 |
| 16 | 1050130453 | โรงเรียนมูลนิธิมหาราช 5 | เลขที่ - ม.1 บ.เหมืองผ่า ริมเหนือ แม่ริม 50180 | พ.ศ. 2465  | ป.1 - ป.6 |
| 17 | 1050130454 | โรงเรียนบ้านหนองปลามัน | เลขที่ - ม.2 บ.หนองปลามัน ห้วยทราย แม่ริม 50180 | 6 พ.ย. 2465  | ป.1 - ป.6 |
| 18 | 1050130459 | โรงเรียนบ้านสะลวงนอก | เลขที่ - ม.3 บ.สะลวงนอก สะลวง แม่ริม 50330 | 15 พ.ค. 2483  | อ.1 - ป.6 |
| 19 | 1050130460 | โรงเรียนบ้านกาดฮาว | เลขที่ - ม.4 บ.กาดฮาว สะลวง แม่ริม 50330 | พ.ศ. 2481  | อ.1 - ป.6 |
| 20 | 1050130461 | โรงเรียนบ้านเมืองก๊ะ | เลขที่ - ม.5 บ.เมืองก๊ะ สะลวง แม่ริม 50330 | 14 ม.ค. 2513  | อ.1 - ป.6 |
| 21 | 1050130464 | โรงเรียนบ้านป่าติ้ว | เลขที่ - ม.2 บ.ป่าติ้ว สันโป่ง แม่ริม 50180 | 14 ต.ค. 2513  | อ.1 - ม.3 |
การศึกษา > โรงเรียน > โรงเรียนสังกัดองค์กรปกครองส่วนท้องถิ่น

| ที่ | รหัสโรงเรียน | ชื่อโรงเรียน | ที่อยู่ ตำบล / อำเภอ / รหัสไปรษณีย์ | วันสถาปนา | ระดับที่เปิดสอน |
| --- | --- | --- | --- | --- | --- |
| 1 | 3050104901 | โรงเรียนบ้านศาลา | เลขที่ 234 ม.3 ดอนแก้ว แม่ริม 50180 | พ.ศ. 2479 | อ.1 - ม.3 |
| 2 | 3050201401 | โรงเรียนเทศบาลตำบลแม่ริม | เลขที่ 333/3 ม.8 แม่ริม แม่ริม 50180 | 1 มิ.ย. 2548 | ปฐมวัยปีที่ 1 - อ.3 |
| 3 | 3050202301 | โรงเรียนอนุบาลเทศบาลตำบลสันโป่ง | เลขที่ - สันโป่ง แม่ริม 50180 | พ.ศ. 2549 | อนุบาล |
| 4 |  | โรงเรียนดอนแก้วเนรมิตปัญญา | เลขที่ 102/1 ม.4 ดอนแก้ว แม่ริม 50180 | 18 พ.ค. 2552  | อ.1 - อ.3 |
| 5 |  | โรงเรียนบ้านดอนแก้ว | เลขที่ - ม.2 ดอนแก้ว แม่ริม 50180 |  | อ.1 - ป.6 |
การศึกษา > โรงเรียน > โรงเรียนสังกัดสำนักบริหารการศึกษาพิเศษ

| ที่ | รหัสโรงเรียน | ชื่อโรงเรียน | ที่อยู่ ตำบล / อำเภอ / รหัสไปรษณีย์ | วันสถาปนา | ระดับที่เปิดสอน |
| --- | --- | --- | --- | --- | --- |
| 1 | 1050131003 | โรงเรียนศึกษาสงเคราะห์เชียงใหม่ | เลขที่ 154 ม.4 ดอนแก้ว แม่ริม 50180 | พ.ศ. 2519 | ป.1 - ม.6 |
การศึกษา > โรงเรียน > โรงเรียนสังกัดสำนักงานคณะกรรมการส่งเสริมการศึกษาเอกชน

โรงเรียนนานาชาติ
| ที่ | รหัสโรงเรียน | ชื่อโรงเรียน | ที่อยู่ ตำบล / อำเภอ / รหัสไปรษณีย์ | วันสถาปนา | ระดับที่เปิดสอน |
| --- | --- | --- | --- | --- | --- |
| 1 |  | โรงเรียนนานาชาติเปรม ติณสูลานนท์ อินเตอร์แนชชั่นแนล สคูล | เลขที่ 234 ม.3 ห้วยทราย แม่ริม 50180 |  | อ.1 - ปีที่ 12 |
โรงเรียนเอกชน
| ที่ | รหัสโรงเรียน | ชื่อโรงเรียน | ที่อยู่ ตำบล / อำเภอ / รหัสไปรษณีย์ | วันสถาปนา | ระดับที่เปิดสอน |
| --- | --- | --- | --- | --- | --- |
| 1 |  | โรงเรียนธีระวัธน์บำเพ็ญ | เลขที่ 424/3 ม.1 ถ.ถนนน้ำตกแม่สาสายเก่า ริมใต้ แม่ริม 50180 |  | อ.1 - ป.6 |
| 2 |  | โรงเรียนบ้านคุณหมอ | เลขที่ 273/3 ซ.สุขาภิบาลตำบลแม่ริมบ้านต้นแก้ว ริมใต้ แม่ริม 50180 |  | อ.1 - ป.6 |
| 3 |  | โรงเรียนอนุบาลจิตโรภาส | เลขที่ 41/1 ม.1 ถ.โชตนา ริมใต้ แม่ริม 50180 |  | อ.1 - อ.3 |
| 4 |  | โรงเรียนอนุบาลวรรณภา | เลขที่ 69 ม.8 ต.สันโป่ง อ.แม่ริม 50180 | พ.ศ. 2539 | อ.1 - อ.3 |
| 5 |  | โรงเรียนอนุบาลอินทิราบ้านเด็ก | ต.ริมใต้ แม่ริม 50180 |  |  |
บุคคลที่มีชื่อเสียงในอำเภอแม่ริม

ศาสตราจารย์เกียรติคุณ มณี พยอมยงค์ ศิลปินแห่งชาติ สาขาวรรณศิลป์
ภรัณยู โรจนวุฒิธรรม นักแสดง
โรงเรียนนานาชาติเปรมติณสูลานนท์
วัดธรรมเจดีย์ศรีพิพัฒน์

| วัดธรรมเจดีย์ศรีพิพัฒน์ |
| --- | --- |

ชื่อสามัญ: วัดธรรมเจดีย์ศรีพิพัฒน์, วัดธรรมเจดีย์
ที่ตั้ง: ตำบลบ้านแพ้ว อำเภอบ้านแพ้ว จังหวัดสมุทรสาคร
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดธรรมเจดีย์ศรีพิพัฒน์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านแพ้ว อำเภอบ้านแพ้ว จังหวัดสมุทรสาคร
วัดธรรมเจดีย์ศรีพิพัฒน์ตั้งวัดเมื่อ พ.ศ. 2482 ได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2495 ด้านการศึกษา ทางวัดได้ให้ทางราชการสร้างโรงเรียนในที่ดินวัด คือ โรงเรียนวัดธรรมเจดีย์ศรีพิพัฒน์ เปิดสอนเมื่อวันที่ 11 ตุลาคม พ.ศ. 2494 โดยสอนในระดับอนุบาลถึงระดับประถมศึกษาปีที่ 6 รูปแบบสถาปัตยกรรมมีลักษณะเป็นศิลปะมอญ วัดมีเสาหงส์อันแสดงเอกลักษณ์ของวัดมอญ
บริเวณแถบนี้เป็นชุมชนชาวมอญ หลังจากที่พระบาทสมเด็จพระจอมเกล้าเจ้าอยู่หัวรับสั่งให้ขุดคลองดำเนินสะดวก เมื่อ พ.ศ. 2411 ชาวมอญก็ได้อพยพย้ายถิ่นฐานเข้ามาบุกเบิกพื้นที่รกร้างและสร้างชุมชนใหม่ตามแนวคลอง เมื่อชาวบ้านเจ็ดริ้วได้ร่วมกันขุดคลองไปเชื่อมคลองจินดา จึงทำให้การสัญจรระหว่างชุมชนสะดวกขึ้น ต่อมาชาวมอญได้บริจาคที่ดินและสร้างวัดธรรมเจดีย์ศรีพิพัฒน์ขึ้นที่คลองตาปลั่ง ปัจจุบันชุมชนรามัญยังให้ความสำคัญรักษาขนบธรรมเนียมประเพณีชาวรามัญตลอดมา เช่น สงกรานต์ไทยรามัญ วัดยังมีช่างฝีมือโลงมอญ (ฮะลาบ๊อก) ที่อาศัยอยู่ในศาลาวัดเป็นสถานที่ทำงาน
วัดธรรมรัตนากร

| วัดธรรมรัตนากร |
| --- | --- |


ที่ตั้ง: ตำบลสีกาย อำเภอเมืองหนองคาย จังหวัดหนองคาย
ประเภท: วัดราษฎร์
นิกาย: มหานิกาย
พระประธาน: หลวงพ่อสมพาน (หลวงพ่อใหญ่)
 สถานีย่อยพระพุทธศาสนา
วัดธรรมรัตนากร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสีกาย อำเภอเมืองหนองคาย จังหวัดหนองคาย ที่ดินตั้งวัดมีเนื้อที่ 3 ไร่ 1 งาน 42 ตารางวา
วัดธรรมรัตนากรจัดตั้งวัดเมื่อวันที่ 3 มีนาคม พ.ศ. 2470 เดิมขึ้นเขตปกครองตำบลหินโงม หมู่ 3 ปัจจุบันได้มีการแบ่งเขตการปกครองใหม่และอยู่
ในตำบลสีกาย หมู่ 1 บ้านจอมแจ้ง ได้รับพระราชทานวิสุงคามสีมาเมื่อวันที่ 27 ธันวาคม พ.ศ. 2545
วัดธรรมรัตนากรเป็นสถานที่ประดิษฐานของ หลวงพ่อสมพาน (หลวงพ่อใหญ่) พระพุทธรูปเก่าแก่ที่อยู่ในอุโบสถเก่า ภายในวัดยังมีเรือโบราณ ซึ่งเป็นเรือไม้ตะเคียน กว้างประมาณ 1 เมตร ยาวประมาณ 3 เมตร นำขึ้นมาจากลำแม่น้ำโขง โดยพระอาจารย์อดิศักดิ์ มานิโต เจ้าอาวาสวัดธรรมรัตนากรได้ฝันว่ามีหญิงงาม 7 คน แต่งตัวแบบคนโบราณมาขออาศัยอยู่ด้วยแต่ได้ปฏิเสธไปเพราะเป็นพระ แต่หญิงสาวทั้ง 7 คนได้ขอร้องตนว่าขอทานบารมีโดยขออาศัยอยู่ส่วนหนึ่งส่วนใดภายในวัดตนจึงอนุญาต ต่อมาได้มีชาวบ้านได้พบซากเรือในแม่น้ำโขง ซึ่งเจ้าอาวาสคิดว่าน่าจะเกี่ยวข้องกับความฝันจึงอัญเชิญขึ้นมาไว้ภายในวัด
ประวัติศาสตร์หัวเมืองเหนือ (พ.ศ. 1981–2127)

สำหรับความหมายอื่นของ "หัวเมืองเหนือ" ดูที่ หัวเมืองเหนือ
หัวเมืองเหนือ (พ.ศ. 1981–2127) คือ ดินแดนของอาณาจักรสุโขทัย (เมืองพระพิษณุโลกสองแคว เมืองสุโขทัย เมืองพิชัย เมืองสวรรคโลก เมืองกำแพงเพชร เมืองพิจิตร และเมืองพระบาง) ซึ่งตกอยู่ภายใต้การปกครองของอาณาจักรอยุธยาหลังอาณาจักรสุโขทัยสิ้นสุดลง โดยกษัตริย์แห่งอยุธยาไม่ได้ปกครองโดยตรง แต่แต่งตั้งผู้ปกครองเมืองพิษณุโลกให้เป็นผู้ปกครองหัวเมืองเหนือแทน จนต่อมาถูกรวมเป็นส่วนหนึ่งของอาณาจักรอยุธยาเพื่อเป็นฐานกำลังในการต่อต้านราชวงศ์ตองอู
ประวัติศาสตร์ > การปกครองหัวเมืองเหนือของอาณาจักรอยุธยา

อาณาจักรสุโขทัยเริ่มอ่อนแอลงหลังจากรัชกาลพ่อขุนรามคำแหงมหาราช การปรากฏตัวขึ้นของอาณาจักรอยุธยาทางตอนใต้กระทบกระเทือนเสถียรภาพของสุโขทัย จนในท้ายที่สุดสุโขทัยถูกแทรกแซงจากอยุธยาจนตกเป็นประเทศราช โดยมีพระมหาธรรมราชาที่ 4 (บรมปาล) เป็นผู้ปกครองอาณาจักรสุโขทัยพระองค์สุดท้าย ในขณะนั้น ด้วยการแทรกแซงของอยุธยา อาณาจักรสุโขทัยจึงถูกแบ่งออกเป็น 4 ส่วน คือ
เมืองสรลวงสองแคว (พิษณุโลก) อันเป็นเมืองเอก มีพระมหาธรรมราชาที่ 4 (บรมปาล) เป็นผู้ปกครอง
เมืองสุโขทัย เมืองรอง มีพระยารามเป็นผู้ปกครอง
เมืองเชลียง (ศรีสัชนาลัย) มีพระยาเชลียงเป็นผู้ปกครอง
เมืองกำแพงเพชร มีพระยาแสนสอยดาวเป็นผู้ปกครอง
หลังสิ้นรัชกาลพระมหาธรรมราชาที่ 4 (บรมปาล) พระยายุทธิษเฐียรได้ครองเมืองสองแคว และเมื่อแรกที่สมเด็จพระบรมไตรโลกนาถเสด็จขึ้นผ่านพิภพเป็นพระมหากษัตริย์กรุงศรีอยุธยา ปรากฏว่าขณะนั้นพระยายุทธิษเฐียรเกิดน้อยเนื้อต่ำใจที่ได้เพียงตำแหน่งพระยาสองแคว เนื่องด้วยสมเด็จพระบรมไตรโลกนาถทรงเคยดำริไว้สมัยทรงพระเยาว์ว่า หากได้ขึ้นเป็นพระมหากษัตริย์จะชุบเลี้ยงพระยายุทธิษเฐียรให้ได้เป็นพระมหาอุปราช พ.ศ. 1994 พระยายุทธิษเฐียรจึงเอาใจออกหากจากสมเด็จพระบรมไตรโลกนาถไปขึ้นกับพระยาติโลกราช กษัตริย์ล้านนาในขณะนั้น เหตุการณ์นี้ส่งผลให้เกิดการเฉลิมพระนามกษัตริย์ล้านนาจากพระยาเป็นพระเจ้าเพื่อให้เสมอศักดิ์ด้วยกรุงศรีอยุธยา พระนามพระยาติโลกราชจึงได้รับการเฉลิมเป็นพระเจ้าติโลกราช
หลังจากที่พระยายุทธิษเฐียรนำสองแควออกจากอยุธยาไปขึ้นกับล้านนา สมเด็จพระบรมไตรโลกนาถจึงเสด็จจากกรุงศรีอยุธยากลับมาพำนัก ณ เมืองสรลวงสองแคว พร้อมทั้งสร้างกำแพงและค่ายคู ประตู หอรบ แล้วจึงสถาปนาขึ้นเป็นเมืองพระพิษณุโลกสองแคว เป็นราชธานีฝ่ายเหนือของอาณาจักร สงครามแย่งชิงหัวเมืองเหนือระหว่างอยุธยาและล้านนาสิ้นสุดลงเมื่อสมเด็จพระบรมไตรโลกนาถจึงทรงตีเอาเมืองเชลียงคืนได้ในปี พ.ศ. 2017 แต่เหตุการณ์ทางหัวเมืองเหนือยังไม่เข้าสู่ภาวะที่น่าไว้วางใจ จึงตัดสินพระทัยพำนักยังนครพระพิษณุโลกสองแควต่อจนสิ้นรัชกาล ส่วนทางอยุธยานั้น ทรงได้สถาปนาสมเด็จพระบรมราชาธิราชที่ 3 พระราชโอรสเป็นพระมหาอุปราชดูแลอยุธยาและหัวเมืองฝ่ายใต้
ด้วยความที่เป็นคนละอาณาจักรมาก่อน และเคยมีสงครามต่อกัน ชาวบ้านระหว่างสุโขทัยและอยุธยาจึงมิได้ปรองดองเป็นน้ำหนึ่งใจเดียวกัน จึงต้องแยกการปกครอง โดยพระมหากษัตริย์อยุธยาจะทรงสถาปนาพระราชโอรส หรือพระอนุชา หรือพระญาติอันมีเชื้อสายสุโขทัยปกครองพิษณุโลกในฐานะราชธานีฝ่ายเหนือ และควบคุมหัวเมืองเหนือทั้งหมด
ประวัติศาสตร์ > การสิ้นสุด

พ.ศ. 2127 หลังจากชนะศึกที่แม่น้ำสะโตงแล้ว พระนเรศวรโปรดให้เทครัวหัวเมืองเหนือทั้งปวงลงมาไว้ที่อยุธยา เพื่อเตรียมรับศึกใหญ่ พิษณุโลกและหัวเมืองเหนือทั้งหมดจึงกลายเป็นเมืองร้าง หลังจากเทครัวไปเมืองใต้ จึงสิ้นสุดการแบ่งแยกระหว่างชาวเมืองเหนือกับชาวเมืองใต้ และถือเป็นการสิ้นสุดของหัวเมืองเหนือโดยสมบูรณ์ เพราะหลังจากนั้น 8 ปี พิษณุโลกได้ถูกฟื้นฟูอีกครั้ง แต่ถือเป็นเมืองเอกในราชอาณาจักร มิใช่ราชธานีฝ่ายเหนือ
ในด้านวิชาการ มีนักวิชาการหลายท่านได้เสนอเพิ่มว่า เหตุการณ์อีกประการอันทำให้ต้องเทครัวเมืองเหนือทั้งปวงโดยเฉพาะพิษณุโลกนั้นคือ เหตุการณ์แผ่นดินไหวครั้งใหญ่บนรอยเลื่อนวังเจ้าในราวปี พ.ศ. 2127 แผ่นดินไหวครั้งนี้ส่งผลให้ตัวเมืองพิษณุโลกราพณาสูญ แม้แต่แม่น้ำแควน้อยก็เปลี่ยนเส้นทางไม่ผ่านเมืองพิษณุโลก แต่ไปบรรจบกับแม่น้ำโพ (ปัจจุบันคือแม่น้ำน่าน) ที่เหนือเมืองพิษณุโลกขึ้นไป และยังส่งผลให้พระศรีรัตนมหาธาตุพิษณุโลกหักพังทลายในลักษณะที่บูรณะคืนได้ยาก ในการฟื้นฟูจึงกลายเป็นการสร้างพระปรางค์แบบอยุธยาครอบทับลงไปแทน ทั้งหมด
รายพระนามและรายนามผู้ปกครอง

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | รายพระนาม/รายนาม | ตำแหน่ง | ราชวงศ์ | เริ่มต้น (พ.ศ.) | สิ้นสุด (พ.ศ.) | หมายเหตุ |
| 1 (1) | สมเด็จพระราเมศวร | พระมหาอุปราชแห่งกรุงศรีอยุธยา | ราชวงศ์สุพรรณภูมิ | 1981 | 1991 | ข้อสันนิษฐานตามพระราชพงศาวดารกรุงเก่า ฉบับหลวงประเสริฐ ได้รับการยอมรับโดยนักประวัติศาสตร์และกรมศิลปากร, ขึ้นครองราชย์เป็นสมเด็จพระบรมไตรโลกนาถ |
| 2 | พระยายุทธิษเฐียร | พระยาสองแคว | ราชวงศ์พระร่วง | 1991 | 1995 | อาจครองสองแควตั้งแต่ พ.ศ. 1981 ตำนานพื้นเมืองเชียงใหม่กล่าวถึงพระยาสองแควในสงครามตีเมืองเชียงใหม่ พ.ศ. 1985 |
| 3 | ราชวังเมือง | เจ้าเมืองสองแคว | - | หลัง 1995 | ก่อน 2006 | ปรากฏในโคลงยวนพ่าย |
| 4 | ไม่ปรากฏพระนาม | สมเด็จพระราชชนนีพันปีหลวง | ราชวงศ์พระร่วง | หลัง 1995 | ก่อน 2006 | ข้อสันนิษฐานตามตำนานพื้นเมืองเชียงใหม่ซึ่งระบุว่าพระราชชนนีของสมเด็จพระบรมไตรโลกนาถประทับอยู่ที่สองแควปี พ.ศ. 2002 และโคลงยวนพ่ายระบุถึงการสวรรคตของพระองค์ |
| 1 (2) | สมเด็จพระบรมไตรโลกนาถ | พระมหากษัตริย์แห่งกรุงศรีอยุธยา | ราชวงศ์สุพรรณภูมิ | 2006 | 2031 | อาจประทับที่พิษณุโลกตั้งแต่ พ.ศ. 1999, ทรงรวมเมืองสรลวงสองแควและเมืองชัยนาท เป็นเมืองพิษณุโลก และยกขึ้นเป็นศูนย์กลางอำนาจหัวเมืองเหนือ |
| 5 | สมเด็จพระเชษฐาธิราช | พระมหาอุปราชแห่งกรุงศรีอยุธยา | ราชวงศ์สุพรรณภูมิ | 2031 | 2034 | ขึ้นครองราชย์เป็นสมเด็จพระรามาธิบดีที่ 2 |
| 6 | สมเด็จพระอาทิตย์ | พระมหาอุปราชแห่งกรุงศรีอยุธยา | ราชวงศ์สุพรรณภูมิ | 2069 | ระหว่าง 20 ตุลาคม 2072 ถึงมีนาคม 2073 ไทยสากล | ตำนานพื้นเมืองเชียงใหม่ระบุว่า พระอาทิตย์กินเมืองใต้ ในปี พ.ศ. 2065, ขึ้นครองราชย์เป็นสมเด็จพระบรมราชาธิราชที่ 4 |
| 7 | พระไชยราชาธิราช | พระมหาอุปราชแห่งกรุงศรีอยุธยา | ราชวงศ์สุพรรณภูมิ | ระหว่าง 20 ตุลาคม 2072 ถึงมีนาคม 2073 ไทยสากล | 2077 | ข้อสันนิษฐานโดยสมเด็จพระเจ้าบรมวงศ์เธอ กรมพระยาดำรงราชานุภาพ, ขึ้นครองราชย์เป็นสมเด็จพระไชยราชาธิราช |
| 8 | พระยาพิษณุโลก | เจ้าเมืองพิษณุโลก | - | รัชกาลสมเด็จพระไชยราชาธิราชและสมเด็จพระยอดฟ้า | รัชกาลสมเด็จพระไชยราชาธิราชและสมเด็จพระยอดฟ้า | ปรากฏในพระราชพงศาวดารกรุงเก่า ฉบับหลวงประเสริฐ, ข้อสันนิษฐานตามที่ปรากฏในบันทึกของปิงตูในนาม Oya Passilico ซึ่งอาจเป็นบุคคลเดียวกับสมเด็จพระมหาธรรมราชาธิราช |
| 9 | สมเด็จพระมหาธรรมราชาธิราช | เจ้าราชธานีฝ่ายเหนือ | ราชวงศ์สุโขทัย | ระหว่าง สิงหาคม 2091 ถึง 12 กุมภาพันธ์ 2092 ไทยสากล | 10 กันยายน 2112 ไทยสากล | ขึ้นครองราชย์เป็นสมเด็จพระมหาธรรมราชาธิราช |
| 10 | สมเด็จพระนเรศวรบรมราชาธิราชบพิตร | พระมหาอุปราชแห่งกรุงศรีอยุธยา | ราชวงศ์สุโขทัย | 2114 | ระหว่าง 12 กันยายน 2127 ถึง 2 มกราคม 2128 ไทยสากล | พระราชพงศาวดารกรุงเก่า ฉบับหลวงประเสริฐออกพระนามว่า สมเด็จพระนารายณ์บพิตรเป็นเจ้า |
| - | สมเด็จพระเจ้าลูกเธอ พระมหาธรรมราชา | พระมหาอุปราชแห่งกรุงศรีอยุธยา | ราชวงศ์สุโขทัย | รัชกาลสมเด็จพระนเรศวรมหาราช | รัชกาลสมเด็จพระนเรศวรมหาราช | ข้อสันนิษฐานตามพระราชพงศาวดารกรุงเก่า ฉบับหลวงประเสริฐซึ่งระบุว่าเป็นพระเจ้าฝ่ายหน้า แต่ได้รับการโต้แย้งโดยนักประวัติศาสตร์ |
สมเด็จพระเอกาทศรถทรงยกเลิกตำแหน่งพระมหาอุปราชขึ้นไปครองเมืองพิษณุโลก แต่ให้มาประทับที่พระราชวังจันทร์เกษม ในเกาะเมืองอยุธยาแทน
แหล่งข้อมูลอื่น

สถานีย่อยประเทศไทย
สถานีย่อยประวัติศาสตร์
วัดธรรมประดิษฐ์ (จังหวัดสมุทรสงคราม)

| วัดธรรมประดิษฐ์ |
| --- | --- |


ชื่อสามัญ: วัดธรรมประดิษฐ์, วัดท้ายนัด, วัดทุ่ง, วัดคลองโคนใน
ที่ตั้ง: ตำบลคลองโคน อำเภอเมืองสมุทรสงคราม จังหวัดสมุทรสงคราม
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูถาวรธรรมประสิทธิ์ (ถาวร)
 สถานีย่อยพระพุทธศาสนา
วัดธรรมประดิษฐ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองโคน อำเภอเมืองสมุทรสงคราม จังหวัดสมุทรสงคราม ปัจจุบันมีพระครูสังฆรักษ์สายัณห์ กนฺตสีโล ดำรงตำแหน่งเจ้าอาวาส
วัดธรรมประดิษฐ์สร้างเมื่อ พ.ศ. 2480 โดยนางแตงไทย นวมนาคะ เป็นผู้บริจาคที่ดินให้สร้างวัด สภาพแวดล้อมของวัดอยู่ในที่ราบลุ่มของป่าแสม เริ่มสร้างเป็นสำนักสงฆ์โดยมีพระธรรมเจริญ เป็นเจ้าอาวาสและประชาชนชาวดอนจั่น ชาวคลองช่อง ช่วยกันสร้าง โดยชาวบ้านเรียกว่า วัดท้ายนัด เพราะตั้งอยู่ท้ายตลาดนัด บ้างก็เรียกว่า วัดทุ่ง เพราะที่วัดเป็นท้องทุ่ง บ้างก็เรียกว่า วัดคลองโคนใน เพราะอยู่ลึกจากปากคลองโคน วัดได้รับพระราชทานวิสุงคามสีมาเมื่อ พ.ศ. 2492 จนเมื่อ พ.ศ. 2500 พระราชธรรมโมลี เจ้าคณะจังหวัดสมุทรสงคราม ได้ขอเปลี่ยนชื่อใหม่ต่อกรมการศาสนา ว่า "วัดธรรมประดิษฐ์"
ปูชนียวัตถุของวัด ได้แก่ พระประธานประดิษฐานในศาลาอเนกประสงค์ เป็นพระพุทธรูปปางประทานพร (ทรงอินเดีย) ตลอดจนพระพุทธรูปสำคัญ ๆ อีกมากมาย ไม่น้อยกว่า 60 องค์
วัดทะเลบก (จังหวัดนครปฐม)

| วัดทะเลบก |
| --- | --- |

ที่ตั้ง: ตำบลกระตีบ อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูสุมนสุนทรกิจ (สุนทร สุมโน)
 สถานีย่อยพระพุทธศาสนา
วัดทะเลบก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม  มีเนื้อที่วัด 57 ไร่ 1 งาน 8 ตารางวา มีที่ธรณีสงฆ์ 4 ไร่ 3 งาน 33 ตารางวา
วัดทะเลบกสร้างวัดเมื่อ พ.ศ. 2406 ตรงกับวันขึ้น 15 ค่ำ เดือน 5 ปีกุน ประกาศตั้งวัดเมื่อ พ.ศ. 2432 ได้รับพระราชทานวิสุงคามสีมาเมื่อ พ.ศ. 2513 ที่มีชื่อเรียกว่า "วัดทะเลบก" เพราะเนื่องจากด้านทิศตะวันตกของวัดนี้เมื่อ 40 ปีก่อนมีแหล่งน้ำกว้างขวางมากมีพื้นที่ประมาณ 2–3 ร้อยไร่ แต่ปัจจุบันน้ำแห้งหมดแล้วเหลือแต่พื้นที่ต่ำกว่าบริเวณวัด และเป็นที่ปลูกอ้อยของชาวบ้าน
เมื่อ พ.ศ. 2559 สมัยพระครูสุมนสุนทรกิจ สุมโน เจ้าคณะตำบลห้วยม่วง และเจ้าอาวาสวัดทะเลบก มีความประสงค์สร้างมณฑปหลวงปู่แสง หลวงปู่วิเชียร หลวงปู่เบี้ยว อดีตเจ้าอาวาส แต่ยังขาดจตุปัจจัย จนกระทั่งกลางดึกคืนหนึ่งนึกขึ้นได้ว่า เมื่อ พ.ศ. 2517 ขณะนั้นท่านยังเป็นพระลูกวัด หลวงปู่เบี้ยว อดีตเจ้าอาวาส ได้ใช้ให้นำไหจำนวน 3 ไหไปฝังดิน ภายในบรรจุ พระวันทา อภิวาท เนื้อดินผสมว่าน พระปางลีลาขนาด 10 นิ้ว เนื้อดินเผา จึงได้ขุดไหดังกล่าว พบพบเพียง 1 ไห เป็นไหดินเผาขนาด สูง 80 เซนติเมตร กว้าง 1 ฟุต ด้านบนปิดด้วยปูน เขียนภาษาขอม ทอน สุวโน และเลข 17 ซึ่งเป็นปีศักราชที่ฝัง
รายนามเจ้าอาวาส

หลวงพ่อแสง พ.ศ. 2436–2447
หลวงพ่อเบี้ยว จนฺทสิริ พ.ศ. 2447–2456
หลวงพ่อนวม พ.ศ. 2456–2464
หลวงพ่อหรีด พ.ศ. 2464–2472
หลวงพ่อบุตรดี  พ.ศ. 2472–2476
หลวงพ่ออิ้ว พ.ศ. 2476–2481
พระอธิการสำเนาว์ พ.ศ. 2481–2507
พระครูวิเชียร อินฺทวีโร พ.ศ. 2507–2529
พระครูสุมนสุนทรกิจ (สุนทร สุมโน) พ.ศ. 2529–
วัดธรรมโชติ

| วัดธรรมโชติ |
| --- | --- |

ที่ตั้ง: ตำบลโรงเข้ อำเภอบ้านแพ้ว จังหวัดสมุทรสาคร
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดธรรมโชติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงเข้ อำเภอบ้านแพ้ว จังหวัดสมุทรสาคร มีเนื้อที่ 37 ไร่ 1 งาน 90 ตารางวา
เมื่อ พ.ศ. 2483 หลวงพ่อคง ธมฺมโชโต เป็นผู้ริเริ่มสร้างวัด ท่านได้จาริกธุดงค์มาทางเรือ จากวัดบางกะพ้อม จังหวัดสมุทรสงคราม และได้มาพักอยู่ที่นี้ ได้มีนายเฉลิมและนางเจียม พรายน้อย บริจาคที่ดินให้สร้างวัด เดิมชื่อ วัดแหลมหาย แต่หลักฐานการมอบถวายที่ดินชื่อ วัดใหม่ธรรมโชติสหญาติกาวราราม ได้มาเปลี่ยนชื่อใหม่เป็น "วัดธรรมโชติ" ตามฉายาของพระอุปัชฌาย์คงวัดรับพระราชทานวิสุงคามสีมาเมื่อวันที่ 15 มกราคม พ.ศ. 2513
อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 25.25 เมตร สร้างเมื่อ พ.ศ. 2515 เป็นอาคารคอนกรีตเสริมเหล็ก หลังคามุงกระเบื้องสุโขทัย ภายในประดิษฐานพระประธานในอุโบสถ เป็นพระพุทธรูปหล่อด้วยโลหะลงรักปิดทอง ปางมารวิชัย (แบบหลวงพ่อชินราช) หน้าตักกว้าง 4 ศอก สูงประมาณ 5 ศอกเศษ พระอธิการสุวรรณ อุตตโม เป็นผู้ดำเนินการหล่อขึ้นเมื่อปี พ.ศ. 2512 หอสวดมนต์ กว้าง 18 เมตร ยาว 36 เมตร สร้างเมื่อ พ.ศ. 2535 เป็นอาคารคอนกรีตเสริมเหล็ก 2 ชั้น กุฏิสงฆ์ จำนวน 6 หลัง เป็นอาคารตึก 6 หลัง ศาลาอเนกประสงค์ กว้าง 13 เมตร ยาว 20 เมตร สร้างเมื่อ พ.ศ. 2536 เป็นอาคารไม้ พื้นคอนกรีตเสริมเหล็ก หลังคามุงกระเบื้องลอนคู่ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก หอระฆัง หอกลอง กุฏิชี และวิหารหลวงพ่อคง